Procesul este unul lung şi anevoios, deoarece urşii trebuie întâi confiscaţi de la stăpânul lor, apoi transportaţi în condiţii speciale până la rezervaţia din Brașov.

În această lună, un tribunal rusesc a decis ca cei doi urşi, doi masculi, să fie luați. Decizia tribunalului devine efectivă luna viitoare. În prezent, animalele sunt ținute într-o cuşcă foarte mică, murdară, în spatele unui restaurant din Soci.

Urșii, din care unul este orb, au devenit dependenți de alcool, după ce timp de 20 de ani vizitatorii le-au oferit foarte des băuturi alcoolice. Rezervaţia de urşi Libearty din Zărneşti adăposteşte în prezent 79 de urşi. Patru dintre aceştia au fost aduşi din străinătate.